پاپوا-یئنی گینه-ده آوریلین 3-ده باش وئرن 7 شدتینده زلز‌له‌ده 4 نفر حیاتینی ایتیریب.
مرکزی چامبری گؤلو اولان زلز‌له اطراف موحیطده درین چات‌لارا، داغینتی‌لارا و اینسان تلفاتینا سبب اولوب.
اؤلکه‌نین یئرلی حاکمیت اورقان‌لارینا اساس‌لانان Post-Courier قزئتی‌نین خبرینه گؤره، زلز‌له نتیجه‌سینده 23 کنده زیان دیدیگی، 4 نفرین اؤلدوگو، ان آزی 17 نفرین یارالاندیغی بیلدیریلیب.
زلز‌له‌دن ضرر چکمیش اراضیده 300-دن چوخ ائو داغیلیب.
Port Moresby ژئوفیزیکا رصدخاناسی‌نین مودیر معاوینی متیو مویهوی بیلدیریب کی، زلز‌له زوناسی‌نین اوزاق‌لیغی و ایله تیشیم خط‌لرینده‌کی پروبلئم‌لر سببیندن دیمیش ضیانین میقیاسینی آنلاماق بیر نئچه گون چکه بیلر.
مویهوی بیلدیریب کی، زلز‌له اؤلکه‌نین داغ‌لیق بؤلگه‌لری ده داخیل اولماقلا اطراف بولگه لرده ده حیس اولونا‌جاق قدر گوجلو اولوب.
قئید ائدک کی، پاپوا-یئنی گینه-ده ساکیت اوقیانوس‌ون "آلوو حالقاسی"ندا یئرلشیر و بورادا دونیادا ان چوخ زلز‌له و ولکانیک فعالیت باش وئریر.
2022-جی ایلین سپتامبریندا اؤلکه‌ده باش وئرن 7،6 شدتینده زلز‌له‌ده 21 نفر حیاتینی ایتیریب.
